


1. Cyflwyniad:
Heb os, mae’r sylw ar ddigwyddiadau critigol wedi cynyddu o fewn y blynyddoedd diwethaf wrth iddynt ddod yn fwy pwysig o fewn sefyllfa dosbarth. Digwyddiad critigol yw digwyddiad sydd yn bwysig, ac fel arfer yn annisgwyl o fewn sefyllfa benodol (Joshi, 2018). Gall y digwyddiad fod yn un hollol ‘normal’ tan ei bod yn cael ei ddadansoddi’n gritigol (Tripp, 2012; Joshi, 2018) dyna pryd mae’n newid i ddigwyddiad critigol. Esbonia Tripp (2012) bod dau brif gam er mwyn creu digwyddiad critigol. Y cam gyntaf yw gweld y digwyddiad, gan ysgrifennu nodiadau ar beth achosodd y digwyddiad, beth ddigwyddodd ac ati. Yr ail gam yw darganfod pwysigrwydd y digwyddiad a’i heffaith ar yr unigolyn/ion (Ffigur 1). 









Ffigur 1: Diagram Tripp (2012) sydd yn esbonio sut mae mynd o ddigwyddiad i ddigwyddiad critigol gan ddefnyddio esiamplau.

Description automatically generated]Mae digwyddiadau critigol wedi dod y fwy pwysig o fewn sefyllfa dosbarth oherwydd ei fod yn rhoi’r cyfle i athrawon i adfyfyrio a mireinio’u dysgu er mwyn addysgu yn y ffordd fwyaf effeithiol (Joshi, 2018). Gall y digwyddiadau bod yn gadarnhaol neu negyddol. Pwysleisia Joshi (2018) gall dadansoddi digwyddiad critigol helpu athrawon i wella’u haddysgu mewn nifer o ffyrdd gwahanol; athrawon sy’n fwy ymwybodol o beth sydd yn digwydd o fewn eu dosbarth,  sy’n meddwl yn gritigol am eu dulliau addysgu, yn creu cyfleoedd ar gyfer ymchwil newydd, a chreu cymuned o athrawon myfyriol. 
Rôl adfyfyrio’n gritigol:
[bookmark: _Hlk150088882]Heb os, mae adfyfyrio yn rhywbeth sydd wedi bod yn digwydd am flynyddoedd o fewn y proffesiwn addysgu, ond nid i’r un lefel ag y mae heddiw. Gwelwyd adfyfyrio naturiol mewn ysgolion yn hanesyddol, yn ystod egwyl neu amseroedd cinio, pryd mae athrawon yn trafod digwyddiadau penodol yn ystod eu gwersi (Brookfield, 2017). Er hyn, mae mwy o bwyslais yn y llenyddiaeth heddiw ar adfyfyrio’n gritigol fel unigolyn, yn lle adfyfyrio dros sgwrsio gydag athrawon eraill yn yr ystafell athrawon. I gefnogi hyn, gwelwyd fod adfyfyrio’n gritigol yn cael ei bwysleisio’n fawr yng Nghyrsiau TAR heddiw (Mulryan-Kyne, 2020).
[bookmark: _Hlk150088891][bookmark: _Hlk150088900]Mae adfyfyrio gritigol wedi’i seilio ar ymchwil John Dewey o bron ganrif yn ôl (Hébert, 2015). Esbonia Mulryan-Kyne (2020) bod Dewey yn gweld adfyfyrio fel proses wybyddol sy’n defnyddio credoau a gwybodaeth yr unigolyn er mwyn datrys problemau. I ategu, meddylfryd Dewey oedd bod adfyfyrio’n digwydd trwy broses ble mae amheuaeth a phendroni yn chwarae rhan cyn i’r broblem cael ei ddatrys (Mulryan-Kyne, 2020). Mae hyn yn sicrhau bod dadansoddiad dwfn yn digwydd o’r digwyddiad oherwydd dydy adfyfyrio ddim gallu digwydd yn llwyddiannus gan feddwl yn fras amdano (Rodgers, 2002). Ers Dewey, gwelwyd fod nifer o athronyddion ac awduron wedi datblygu’i esboniad o fyfyrio mewn nifer o ffyrdd gwahanol. Enghraifft o hyn yw ddiffiniad Tripp (2012), dywed taw myfyrio yw’r broses ble mae athrawon yn meddwl am effaith eu gweithredoedd addysgeg, gyda’r bwriad o wella. I ategu, dengys y llenyddiaeth bod nifer o ffyrdd gwahanol i adfyfyrio’n gritigol. Mae nifer o fodelau amrywiaeth i gyrraedd adfyfyrio’n llwyddiannus ac maent i gyd wedi selio ar waith Dewey. 
[bookmark: _Hlk150088913][bookmark: _Hlk150088919]Un enghraifft yw model 4 lens Brookfield. Mae model Brookfield yn cynnig 4 lens gall athrawon defnyddio mewn proses o adfyfyrio’n gritigol; ein hunangofiannau fel dysgwyr, trwy lygaid y dysgwyr, llenyddiaeth ddamcaniaethol, a phrofiadau ein cydweithwyr. Dywed Brookfield, os ydy athrawon yn edrych ar eu gweithredoedd trwy’r 4 lens yma, bydden nhw’n adfyfyrio’n gritigol trwy weld pa dybiaethau sy’n gweithio neu ddim (Brookfield, 2017; Toka & Gioti, 2023; Brookfield, 2009; Brookfield, 2015). Gan edrych trwy hunangofiadau, gall athrawon defnyddio’u profiadau blaenorol er mwyn trosglwyddo beth naeth gweithio’n llwyddiannus i’w addysgu nhw (Brookfield, 2017; Brookfield, 2015). Mae edrych trwy lygaid y dysgwyr yn galluogi athrawon i weld effeithiau eu gweithredoedd a geiriau ar y disgyblion (Brookfield, 2017). Mae llenyddiaeth yn ddefnyddiol gan fod e’n rhoi gwybodaeth newydd iddynt. Yn olaf, mae gwahodd cydweithwyr i wylio’ch dysgu a gwrando ar eu adborth yn gallu rhoi persbectif gwahanol (Brookfield, 2017; Brookfield, 2015). Mae hwn yn fodel llwyddiannus oherwydd mae’n cymryd daliadau nifer o bobl mewn i ystyriaeth. 
[bookmark: _Hlk150088939][bookmark: _Hlk150088947]Enghraifft arall o fodel adfyfyrio yw model Kolb. Yn syml, model Kolb yw cylch dysgu (Ffigur 2) sy’n pwysleisio arsylwi fel modd o ddadansoddi ac felly, dod i gasgliadau wedi’u selio ar brofiad (Muscat & Mollicone, 2012). Mae 4 cam i’r cylch dysgu; profiad diriaethol sef profiad ble mae teimladau a meddyliau yn cael eu creu, arsylwad adfyfyriol ble mae’r unigolyn yn adfyfyrio ar y teimladau a’r meddyliau, cysyniad haniaethol ble mae’r unigolyn yn dysgu o’r teimladau a’r meddyliau, ac arbrofi gweithredol ble mae’r unigolyn yn defnyddio beth maent wedi dysgu yn y gwersi (Vince, 1998). Mae pwyslais y cylch ar brofiad unigol yr unigolyn (Vince, 1998), a gall hyn bod yn elfen negyddol i fodel Kolb oherwydd mae gan bawb profiadau gwahanol, ac felly bydd lwyddiant yr adfyfyrio o’r model hwn yn newid o berson i berson. Yn ychwanegol, bydd rhai digwyddiadau nad sy’n well dysgu trwy brofiad e.e. salwch (Vince, 1998).

Ffigur 2: Cylch myfyrio Kolb. 
[bookmark: _Hlk150088961]Trydedd enghraifft yw model Gibbs ble mae 6 cam i’w cylch adfyfyriol. Yn y model yma, mae theori ac ymarfer wedi’u cysylltu mewn cylch parhaol (Mulryan-Kyne, 2020). Mae’r model yn ymwneud â theimladau, meddyliau ac argymhellion ar gyfer gweithredoedd y dyfodol (Markkanen et al., 2020). Y chwe cham yw 1. Esbonio beth ddigwyddodd 2. Disgrifio teimladau ac ymatebion emosiynol i’r digwyddiad 3. Ystyried beth oedd y pethau negyddol a chadarnhaol am yr ymateb 4. Sut ydy’r unigolyn yn gwneud synnwyr o’r sefyllfa 5. Pa fath o gasgliadau gall ddod o’r digwyddiad 6. Yn seiliedig ar yr adfyfyrio, beth fydd yn digwydd yn wahanol tro nesaf. Er bod y model yma wedi cael ei ddefnyddio’n gyson wrth adfyfyrio, mae’n ddull sylfaenol sy dim ond yn ffocysu ar deimladau’r unigolyn yn hytrach na ffynonellau ehangach. 
[bookmark: _Hlk150088973]Y model pwysig olaf yw model Schön. Mae Schön yn ystyried adfyfyrio tra bod gweithredoedd yn cael eu gwneud, ac ar ôl. Pwysleisia Schön bod perthynas rhwng gwelliannau wrth ymarfer ac wrth adfyfyrio’n ôl (Badia, 2017). Dywed Schön os gall un adfyfyrio wrth wneud y weithred, bydden nhw wedi cyrraedd lefel o gymhwysedd sydd yn galluogi nhw i feddwl ac i fireinio’u gweithredoedd os oes angen (Mulryan-Kyne, 2020). Un elfen negyddol i’r model yma yw bod dim amser i adfyfyrio wrth addysgu oherwydd mae gymaint o bethau yn digwydd o fewn gwers. 
Cefndir y digwyddiad
Er mwyn dilyn canllawiau BERA (2018), mi fydd y disgyblion a’r ysgol ag arsylwyd yn aros yn anhysbys yn y traethawd yma. Arsylwyd fideo o wers Mathemateg mewn ystafell trochi. Digwyddodd y wers mewn Ysgol Gyfrwng y Gymraeg Mawr. Roedd 1 athrawes yn y dosbarth ac roedd y dosbarth wedi’u cymysgu tua 50% bechgyn a merched gallu cymysg. Gan fod yr arsylwi wedi digwydd dros fideo, nid oedd e’n bosib gwybod os oedd unrhyw ddysgwyr gydag ADY. 
Heb os, mae gwahaniaethu yn glir i weld gyda’r tasgau ‘efydd, arian, ac aur’ ar y bwrdd gwyn. Mae 3 opsiwn gan y disgyblion o ba gwestiynau hoffan nhw ei hateb; efydd, arian, ac aur. Dywed yr athrawes dewis y disgyblion yw hi i benderfynu pa dasg i’w wneud ond, os ydynt eisiau ceisio am y dasg aur, mae rhaid gwneud y 3 cwestiwn olaf arian yn gyntaf. Rhoddodd yr athrawes lefelau gwahanol o gymorth i’r ddisgyblion o fewn y dosbarth. 
2. Adolygiad llenyddiaeth
[bookmark: _Hlk150088996][bookmark: _Hlk150089021][bookmark: _Hlk150089031]Yn sicr, mae’r digwyddiad critigol a chyflwynwyd uchod yn rhoi nifer o gyfleoedd ar gyfer ymchwil, er mwyn ddarganfod y dull gorau o wahaniaethu ar gyfer sefyllfa dosbarth. Does dim dadlau rhwng awduron fod gwahaniaethu yn anodd disgrifio ond, cytunwyd nifer taw gwahaniaethu, yn y bôn, yw addasiad addysgu er mwyn cyrraedd anghenion disgyblion fel eu bod nhw’n cyrraedd ei potensial llawn (Kupers et al., 2023; Munro, 2012; Taylor, 2017; McNamara and Moreton, 1997). Er hyn, disgrifia Tomlinson (2008) gwahaniaethu mewn ffordd ehangach gan ddweud taw dull sydd yn addasu’r cwricwlwm, gweithgareddau, dulliau addysgu, adnoddau, a chanlyniadau er mwyn ateb anghenion amrywiaethol y disgyblion. Cytunwyd Altintas and Ozdemir (2015) gyda hyn gan ategu taw gwahaniaethu yw ymdrech yr athro i fireinio’i addysgu i ateb anghenion disgyblion gwahanol. I’r gwrthwyneb, dywed Terwel, J (2005) bod gwahaniaethu yw grwpio neu dracio unigolion yn ôl gallu. Gwelir fod disgrifiadau amrywiaethol o wahaniaethu, ond, mae pob awdur yn pwysleisio pwysigrwydd gwahaniaethu o fewn y dosbarth fel bod y disgyblion yn cyrraedd eu potensial llawn. 
[bookmark: _Hlk150089041][bookmark: _Hlk150089048][bookmark: _Hlk150089055][bookmark: _Hlk150089072]Mae’n angenrheidiol fod gwahaniaethu yn cael ei pharatoi’n gywir o flaen llaw (Kupers et al., 2023). Gall athro paratoi gwahaniaethu effeithiol gan adfyfyrio ar wersi blaenorol (Keuning & Geel, 2021), a gan ddod i nabod y disgyblion (Westwood 2001). Yn ychwanegol, mae’n bwysig meddwl am elfennau penodol wrth gynllunio megis elfennau pedagogaidd, emosiynol, gwybyddol, a chymdeithasol (Evans and Waring, 2011). Gall gwahaniaethu cael eu cysylltu’n ôl i theori ymyriad Vygotsky (1978), sy’n trafod pwysigrwydd gweld dysgwyr fel unigolion ac i gefnogi’u hanghenion academaidd fel unigolion yn hytrach na ffocysu ar y cwricwlwm yn unig (Daniels and Hedegaard, 2011). Yn sicr, mae hyn yn clymu mewn gyda Chwricwlwm Newydd Cymru, wrth i ffocws y Cwricwlwm Newydd fod ar y dysgwyr fel unigolion (Llywodraeth Cymru, 2020). 
[bookmark: _Hlk150089093][bookmark: _Hlk150089098][bookmark: _Hlk150089123]Nid oes cynllun clir ar sut i wahaniaethu yn y llenyddiaeth, ond mae nifer o academyddion wedi asesu dulliau gwahanol o wahaniaethu. Dywed Kupers et al., (2023) fod gwahaniaethu yn sgil anodd i gael yn gywir gan fod bach iawn o harweiniad ar sut i wahaniaethu (Taylor, 2017). Felly, mae athrawon yn gweld e’n anodd ei weithredu yn y dosbarth (Smale-Jacobse et al., 2019). I ategu, gall nifer o athrawon camddeall gwahaniaethu, yn enwedig athrawon newydd (Hertberg-Davis, 2009). Enghraifft o hyn yw bod nifer o athrawon yn gweld gwahaniaethu fel tasg estynedig yn hytrach nag anghenion amrywiaethol unigolion (Evans and Waring, 2011). Yn debyg, mae nifer o athrawon yn anghofio am ffactorau cefndirol gall effeithio dysgu disgyblion, megis ffactorau dosbarth cymdeithasol, economaidd-cymdeithasol, diwydiant a.y.y.b (Taylor, 2017). Dylai’r athro defnyddio ymarferion, profiad, a gwybodaeth ei hun, er mwyn gwahaniaethu’n effeithiol ar gyfer y disgyblion (Keuning & Geel, 2021). Gall gwahaniaethu helpu gyda chymhelliant a chynnydd y disgyblion (Munro, 2012; Konstantinou-Katzi, 2013). 
[bookmark: _Hlk150089132]Un dull gwahaniaethu sydd yn boblogaidd ymysg athrawon yw gwahaniaethu o ran canlyniad. Esbonia Piggott (2002) bod y math yma o wahaniaethu yw rhoi’r un dasg i’r dosbarth cyfan, ond yn derbyn canlyniadau gwahanol gan unigolion gwahanol. Pwysleisia Taylor (2017) fod athrawon yn gyffredinol, yn tueddu o greu tasgau sydd wedi anelu at ddysgwyr sydd yn y canol o ran gallu. Mae’r un dasg yn cael eu dosbarthu i bawb, ond oherwydd mae’r gwaith wedi anelu at lefel penodol, mi fydd rhai sy’n fwy galluog yn gorffen y dasg yn gyflymach na’r rhai llai galluog. Un elfen negyddol i’r math yma o wahaniaethu yw os mae’r tasgau wedi anelu at y lefel canol, efallai bydd disgyblion gydag allu uwch yn ymarfer sgiliau maent wedi datblygu yn barod ac yn yr un modd, bydd disgyblion sy’n llai galluog yn ceisio cyflawni gwaith sy’n rhy anodd iddynt (Smale-Jacobse et al., 2019). Mae’r math yma o wahaniaethu yn rhoi llai o waith paratoi i’r athrawon, ond nid yw’n cyrraedd pwrpas cywir gwahaniaethu, sef i sicrhau fod pob disgybl yn cyrraedd ei potensial llawn (Munro, 2012). 
[bookmark: _Hlk150089154]Dull arall o wahaniaethu sydd i weld mewn ysgolion yw gwahaniaethu o ran cymorth, boed hynny’n cymorth athro, cymorth adnoddau, scaffaldi a.y.y.b. Dyma ble mae unigolion neu grwpiau gwahanol yn derbyn cymorth athro neu adnoddau gwahanol er mwyn cwblhau tasgau (Bartlett, 2016). Mae canlyniad pob unigolyn yr un, ond mae scaffaldi gwahanol i unigolion er mwyn cyrraedd y canlyniad yma. Pwysleisia Westwood (2001) effeithiolrwydd y dull yma gan ddweud bydd disgyblion gallu uwch yn gweithio’n fwy annibynnol i gyflawni tasgau, tra bod yr unigolion gallu is yn cael ychydig bach mwy o gymorth wrth gyflawni’r un dasg. Atega Taylor (2017) fod scaffaldi’n elfen bwysig iawn i wahaniaethu o fewn ystafell dosbarth.  
Er hyn, y dull mwyaf effeithiol o wahaniaethu, yn ôl y llenyddiaeth, yw gwahaniaethu gan dasg (Kupers et al., 2023). Mae pob dysgwr yn wahanol. Maent yn cael galluoedd gwahanol, dulliau dysgu gwahanol a bywydau gwahanol tu allan i’r ysgol (Bartlett, 2016). Mae hyn i gyd yn effeithio ar sut maent yn dysgu o fewn y dosbarth, ac mae gwahaniaethu llwyddiannus yn cymryd hwn mewn i ystyriaeth (Bartlett, 2016). Enghraifft o wahaniaethu gan dasg yw bod pob disgybl yn anelu i gyrraedd yr un nod, ond bydd rhai yn creu poster, rhai yn recordio cyfweliad radio, rhai yn ysgrifennu adroddiad a.y.y.b (Bartlett, 2016). Dywed Piggott (2002) gall y dull yma o wahaniaethu helpu i leihau’r sylw ar ddisgyblion gydag allu uwch neu is oherwydd bydd pawb yn gwneud tasgau gwahanol sydd yn osgoi unigolion ‘sefyll allan’. 
Y math o wahaniaethu gwelwn o’r fideo yw gwahaniaethu gan dasg ac o ran cymorth. Dywed Smale-Jacobse et al., (2019) taw'r dull gwahaniaethu orau yw cyfeirio at anghenion dysgu unigolion gwahanol o fewn dosbarth heterogenaidd, trwy addasu tasgau a chymorth. Mae’r tasgau efydd, arian, ac aur yn y fideo yn enghraifft o wahaniaethu gan dasg ac roedd y cymorth oedd angen gan unigolion wedi amrywio. Roedd lefelau gwahanol o scaffaldi yn digwydd o fewn y dosbarth. Wrth grynhoi’r llenyddiaeth, dyma’r math orau o wahaniaethu i ddefnyddio o fewn y dosbarth. 
3. Astudiaeth Achos:
Gwers Mathemateg bl.8 a chafodd ei arsylwi. Wrth ymweld â’r ysgol yn ystod diwrnod rhwydwaith, mae’n glir i weld taw dull dysgu'r ysgol yma yw cael tasgau ‘efydd’, ‘arian’, ac ‘aur’ i bob gwers, ac mae’r lliwiau’n atgyfnerthu pa mor heiriol yw’r dasg e.e. efydd yw’r lleiaf heriol ac aur yw’r mwyaf. Dyma enghraifft o wahaniaethu gan dasg wrth i bob disgybl datblygu i gyrraedd yr un nod, ond trwy dasgau gwahanol (Piggott, 2002). Mae nodweddion cadarnhaol a negyddol i’r dull yma oherwydd mae’n osgoi rhoi unigolion mewn bocs, neu wneud i rywun sefyll allan fel MATH neu ADY, wrth iddynt allu dewis pa weithgaredd hoffan nhw gyflawni. Er hyn, gall unigolion dewis i wneud tasg sy’n rhy hawdd iddynt ac felly ddim yn gwthio’i hunain. 
[bookmark: _Hlk150089194][bookmark: _Hlk150089201]Y digwyddiad gyntaf o wahaniaethu sy i weld yn y wers yma yw cwestiynau enghreifftiol ar y bwrdd gwyn mawr. I ddechrau, dangosodd yr athrawes sut i wneud cwestiynau lefel efydd o flaen y dosbarth i gyd. Mae defnyddio’r bwrdd gwyn rhyngweithiol i weithio fel dosbarth, ar y cyd, yn ddull da oherwydd mae’n cynyddu sylw’r disgyblion, gwella ymddygiad, ac yn gwneud i’r disgyblion eisiau dysgu oherwydd mae’n rhyngweithiol a hwyl (Manny-Ikan & Dagan, 2011). Gwelwyd hyn yn y wers yma wrth i’r disgyblion talu sylw i’r athrawes, ac yn ateb ei chwestiynau. Wrth esbonio sut i gyflawni tasg efydd, mi oedd yr athrawes wedi scaffaldi gan ofyn cwestiynau wrth y disgyblion. Mae gwthio disgyblion trwy gwestiynu yn ddull cynhwysol dda o ran asesiad ffurfiannol (Williams D, 2018). Heb os, mae hyn yn rhoi mwy o hyder i’r disgyblion i gwblhau’r dasg sy’n dilyn, ac yn rhoi gwybod wrth yr athrawes os yw’r disgyblion yn deall. Roedd hyn yn ddull llwyddiannus gyda’r dosbarth yma oherwydd roedd y disgyblion yn cyfrannu ac yn gweithio ar y cyd i gwblhau’r cwestiynau enghreifftiol. Gwelwyd y disgyblion yn dod yn fwy hyderus wrth weithio trwy’r cwestiynau enghreifftiol. 
[bookmark: _Hlk150089225][bookmark: _Hlk150089235][bookmark: _Hlk150089247][bookmark: _Hlk150089254]Wedi hynny, symudodd yr athrawes ymlaen i’r brif dasg. Rhoddodd yr un Meini Prawf Llwyddiant i bawb, ond dewis y disgyblion oedd hi i benderfynu pa liw tasg hoffwn wneud er mwyn cyrraedd y MPL. O ganlyniad i’r cwestiynau enghreifftiol, roedd pob disgybl yn teimlo’n hyderus eu bod nhw’n gallu ateb y cwestiynau efydd. Yn sicr, mae rhoi MPL yn dangos yn glir beth yw bwriad y wers (Kulick, 2012). Ond, mae’r tasgau efydd, arian, ac aur yn rhoi mynediad gwahanol i ddisgyblion gwahanol (Kulick, 2012) er mwyn cyrraedd y MPL. Mae rhoi’r dewis i’r disgyblion o ba dasg hoffan gyflawni yn ffordd arall i roi hyder iddynt gwblhau’r dasg. Dengys y llenyddiaeth bod tasgau gwahaniaethu sydd wedi cael ei ddewis gan berson arall, yn aneffeithiol (Campos et al., 2007) oherwydd gall arwain at swilder a chywilydd os mae’r disgybl yn derbyn tasg gallu isel neu’n sefyll allan fel disgybl MATh (Yau-Fai Ho et al., 2004). Yn ychwanegol, mae tasgau sy’n galluogi’r disgybl i gymryd cyfrifoldeb dros ddysgu’i hunain yn ffordd effeithiol i ddod dros swilder (Mjelve et al., 2019). Felly, mae’r ffaith bod yr athrawes yn rhoi’r dewis i’r disgyblion yn ffordd dda i wahaniaethu gan achosi’r lleiaf o swilder a chywilydd. 
[bookmark: _Hlk150089262]Un digwyddiad pwysig i nodi; dywedodd disgybl pa mor hawdd oedd y cwestiynau efydd a gall hyn wedi effeithio ar ddewis rhai o’r disgyblion i wneud y dasg efydd. Mae geirfa cythrudd fel hwn yn gyffredin o fewn amgylchedd dosbarth (Campos et al., 2007) ac o fewn gymdeithas ysgol, nid yw disgyblion eisiau gwneud unrhyw beth sy’n wahanol i’w cyfoedion oherwydd dydyn nhw ddim eisiau sefyll allan (Hamarus & Kaikkonen, 2008). Er mwyn dod dros hyn, dywedodd yr athrawes, nid yw bawb yn gweld y tasgau'r un mor hawdd, ac yna tawelodd y disgybl. Yn dilyn hyn, wrth i’r disgybl cyflawni’r dasg arian, roedd rhaid iddo gael cymorth o’r athrawes. Mae hyn felly yn profi beth ddywedodd yr athrawes. 
4. Adfyfyrio a’r camau nesaf:
Er mwyn adfyfyrio ar y digwyddiad critigol ffocysa’r aseiniad yma ar, defnyddir model myfyriol pedair lens Brookfield. Dengys yr adolygiad llenyddiaeth pa mor bwysig mae gwahaniaethu o fewn sefyllfa dosbarth heddiw. Yn sicr, mae’r athrawes yn defnyddio dulliau gwahaniaethu llwyddiannus yn y wers yma, a gwelwyd ei bod nhw’n llwyddiannus oherwydd mae pob disgybl yn gallu cyflawni’r gwaith. Does dim dadlau fod gwahaniaethu yn rhoi hyder i’r disgyblion wrth iddynt allu cymryd cyfrifoldeb dros ddysgu’i hunain gan ddewis pa dasg sy’n orau iddyn nhw; efydd, arian, neu aur. Mae’n glir i weld fod y disgyblion yn frwdfrydig ac eisiau llwyddo, oherwydd maent yn cymryd rhan yn y wers ac yn gofyn ac ateb cwestiynau. Mae’r awyrgylch yn un cadarnhaol ac mae pob disgybl yn rhoi ymdrech i mewn i gwblhau’r dasg. 
[bookmark: _Hlk150089271]Wrth edrych ar y digwyddiad trwy 4 lens Brookfield, mae persbectif y dysgwyr yn un bwysig yn y wers yma. Gan fod y wers wedi cael ei ddangos ar ffurf fideo mewn ystafell trochi, nid oedd cyfle i allu siarad gyda’r disgyblion i gael eu barn. Er hyn, roedd e’n glir i weld pa fath o brofiad cafon nhw o’r digwyddiad. Nid oedd unrhyw broblemau ymddygiad yn y wers oherwydd roedd pob disgybl wedi cymryd rhan yn y wers, ac roedden nhw wastad yn gwneud rhywbeth, boed hynny’n dysgu ar y cyd neu’n cyflawni tasgau unigol. Mae nifer o broblemau ymddygiad yn dod o ddiflastod neu oherwydd nid yw’r disgyblion yn gallu cyflawni’r gwaith (Nett et al., 2010). Dyma ble mae gwahaniaethu o ran tasg yn dda oherwydd roedd cyfle i bob disgybl cael ei herio, beth bynnag y gallu. Roedd tasgau ar gyfer disgyblion gallu uwch ac is y dosbarth. Felly, doedd dim cyfle i’r disgyblion diflasu. 
Yn ychwanegol, roedd rhoi’r dewis i’r disgybl o ba dasg hoffan nhw gyflawni yn osgoi teimlo cywilydd os naethon nhw gweld y gwaith yn anodd. Wrth i’r unigolion dewis y lliw tasg, nid oes angen i weddill y dosbarth gwybod ac felly’n osgoi gwneud i unrhyw un sefyll allan fel MATh neu allu is. Wrth edrych trwy lygaid y dysgwyr, mae hyn yn creu awyrgylch diogel ac yn gwneud iddynt eisiau dysgu oherwydd maent yn teimlo’n gyfforddus yn y dosbarth. Mae’r math yma o wahaniaethu yn gynhwysol ac yn gadael i bawb cyflawni’r dasg sy’n orau iddyn nhw, heb wneud iddynt deimlo’n swil gan sefyll allan. Mae hyn yn adeiladu’u hyder ac yn creu amgylchedd hapus a chyfforddus o fewn y dosbarth. Yn sicr, byddaf yn defnyddio’r dull yma yn fy ngwersi. Credaf fod e’n bwysig iawn i greu amgylchedd cynhwysol a diogel ar gyfer y dysgwyr. Dyma ddull sydd yn sicrhau fod y dysgwyr yn teimlo’n gyfforddus o fewn y dosbarth ac felly yn fwy parod i wneud gwaith a chael ei herio. 
Wrth edrych ar y digwyddiad gan gofio’n ôl i ban yr oeddwn i’n ddysgwr, nid oedd gwahaniaethu fel hyn yn digwydd yn aml. Roedd gwahaniaethu’n digwydd trwy dasgau estynedig. Yn sicr, roedd nifer o ddisgyblion, gan gynnwys fy hun, yn teimlo’n swil  i ofyn am dasg estynedig. Ond ar yr un pryd, roeddwn i’n teimlo cywilydd os nad oeddwn i wedi cyrraedd y dasg estynedig. Os oeddwn i wedi cael tasg efydd, arian, ac aur yn yr ysgol, byddwn i wedi’i hoffi’n fawr iawn oherwydd nid yw’n rhoi’r cyfle i unrhyw un sefyll allan neu deimlo swilder/cywilydd. Yn ychwanegol, byddwn i wedi herio fy hun trwy’r flwyddyn i ddatblygu o’r dasg efydd i gyrraedd y dasg arian/aur o fewn y pwnc penodol yna. Mae’r dull yma o wahaniaethu’n rhoi’r cyfle i chi i herio’ch hun trwy’r flwyddyn. Yn sicr, mae’n rhoi’r cyfle i chi i gymryd cyfrifoldeb dros ddysgu eich hun. 
Mae defnyddio profiad chi eich hun o’r gorffennol, yn ffordd dda i greu amgylchedd cadarnhaol o fewn y dosbarth. Gallwch chi gofio’n ôl i sut oeddech chi’n teimlo yn gwneud tasgau penodol. Mae pob athro/awes wedi cael y profiad o fod yn ddisgybl ac yn gwybod beth sy’n gwneud i’r disgybl teimlo’n hapus a chyfforddus o fewn dosbarth. Mae edrych trwy’r lens yma’n atgoffa athro o ba strategaethau sy’n gweithio gyda disgyblion a beth i osgoi. Ni ddylai’r athro gofyn i’r disgyblion gwneud rhywbeth doedden nhw ddim yn hapus i wneud pan oedden nhw’n ddisgybl. Does dim amheuaeth, fe fyddwn i’n cynllunio gwersi gan edrych trwy lens hunan cofiadwy. Mae’n bwysig bod pob athro yn gallu uniaethu gyda’r disgyblion er mwyn deall pa fath o dasgau fydd yn llwyddiannus neu beidio. 
Er mwyn ateb lens llenyddiaeth ddamcaniaethol Brookfield; mae’r aseiniad yma wedi cryfhau fy ngwybodaeth am wahaniaethu, wrth ddarllen llawer o lenyddiaeth amrywiaethol. Dengys y llenyddiaeth gall gwahaniaethu fod yn ddull cymhleth i ddeall oherwydd bod gymaint o ddiffiniadau a dulliau gwahanol (Taylor, 2017). Mae gwahaniaethu wedi bod yn dopig pwysig iawn o fewn academia am flynyddoedd maeth, ac mae’r mathau gwahanol o wahaniaethu wedi datblygu dros yr amser yma e.e. gwahaniaethu gan dasg, cymorth, gwaith estynedig, amser, a mwy (Piggott, 2002). Er mwyn cefnogi’r llenyddiaeth, dengys dull yr athrawes effaith gwahaniaethu ar y disgyblion, a sut i’w cyflawni mewn ffordd effeithiol. 
[bookmark: _Hlk150089289][bookmark: _Hlk150089296][bookmark: _Hlk149209655]O ganlyniad i ddarllen am fathau gwahanol o wahaniaethu, ac arsylwi gwers Mathemateg bl.8, penderfynais fy mod i eisiau mabwysiadu gwahaniaethu gan dasg o fewn fy ngwersi yn y dyfodol. Roedd y tasgau efydd, arian, ac aur yn ffordd dda i’r disgyblion cyrraedd y MPL, ond mewn ffordd oedd yn herio pob disgybl o fewn y dosbarth. Rhoddodd y math yma o wahaniaethu'r cyfle i bob dysgwr i gyrraedd ei potensial llawn, ond mewn ffordd ble nad oedd unrhyw un yn sefyll allan (Bartlett, 2016). Dywed nifer o academwyr fod gwahaniaethu gan dasg yn ddull effeithiol iawn o fewn y dosbarth (Konstantinou-Katzi, 2013; Dixon et al., 2014; Bartlett, 2016; Piggott 2002). Mae gwahaniaethu trwy roi tasgau gwahanol a chymorth amrywiol (Geelan et al., 2015), yn galluogi’r disgyblion i gyrraedd y MPL mewn ffordd sy’n gwthio pob disgybl i’w potensial llawn (Taylor, 2017). 
5. Casgliadau ac argymhellion:
Does dim amheuaeth bod y dull gwahaniaethu gan dasg yn un effeithiol wrth i nid yn unig y llenyddiaeth profi hon, ond profwyd y wers Mathemateg hon hefyd. Wrth feddwl am y camau nesaf, pan rydw i’n addysgu, mae rhaid sicrhau fod dulliau gwahaniaethu effeithiol yn cael ei gynnwys ym mhob gwers. O fewn y MDPh Dyniaethau, mae’n gyffredin i gael dosbarthiadau nad sydd wedi setio. Felly, mae gwahaniaethu’n hyd yn oed yn fwy pwysig yn y pwnc yma. Mae’r tasgau efydd, arian, ac aur yn ddull da i ddefnyddio tan fy mod yn dod i nabod y disgyblion a’r fath o dasgau sy’n gweithio. Yn sicr, byddaf yn datblygu fy nulliau wrth i mi gael mwy o brofiad gyda’r disgyblion. Hefyd, byddaf yn parhau i ddarllen llenyddiaeth i gryfhau fy ngwybodaeth. Byddaf yn parhau i ddefnyddio model myfyriol Brookfield er mwyn adfyfyrio ar fy ngwersi a datblygu fy addysgu.
[bookmark: _Hlk150089305]Does dim dadlau fod gwahaniaethu’n rhoi’r disgybl yn y canol (Taylor, 2017) sydd yn cyd-fynd gyda 4 Diben Donaldson (Llywodraeth Cymru, 2020). Mae’r dull gwahaniaethu gan dasg yn galluogi’r dysgwyr i ddysgu gan gael cyfleoedd optimaidd iddyn nhw fel unigolion (Taylor, 2017). Yn sicr, dyma’r ddull byddaf yn mabwysiadu wrth i mi addysgu yn y dyfodol. 

ARSYLWI / NODIADAU MAES 

Cofnod 1
	Dyddiad ac amser, grŵp blwyddyn: Dosbarth blwyddyn 8: gwers Mathemateg 
Recordiad o wers blaenorol a wedi’i arsylwi mewn ystafell trochi ar ôl felly nid oes cofnod o bryd cafodd y wers ei recordio. 


	Ble a Phryd:  Cyd-destun yr arsylwi – pwnc/MDPh, cyd-destun cyffredinol yr ystafell ddosbarth
Pwnc: Mathemateg 
MDPh: Mathemateg a Rhifedd 
Cyd-destun yr ystafell dosbarth: Gwers Mathemateg o fewn ysgol mawr (super school), cyfrwng y Gymraeg.
Roedd 17 disgybl, 50% bechgyn a 50% merched. 
Ddim yn gwybod pa set neu os oedd unwhyr disgyblion gydag ADY. 

	Beth ddigwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach) 

Digwyddiad critigol = gwahaniaethu 

· Rhoddod yr athrawes cwestiynau enghreifftiol (efydd) ar y bwrdd gwyn mawr ac esboniodd wrth y dosbarth sut i gyflawni’r cwestiynau yma. Esboniodd yr athrawes sut i wneud y cwestiynau lefel efydd, ond gofynnodd cwestiynau i’r disgyblion. 
· Gofyn cwestiynau oedd yn gwneud i’r disgyblion esbonio’r camau i weithio’r ateb allan. 
· Dyma ffordd iddi weld os oedd y disgyblion yn deall y gwaith ac yn rhoi hyder i’r disgyblion.
· Dim ond enghreifftiau o gwestiynau lefel efydd gwnaeth y dosbarth ar y cyd. 
· Ar ôl i’r athrawes gorffen addysgu’n uniongyrchol gyda’r cwestiynau enghreifftiol efydd, rhoddodd 3 tasg wahanol ar y bwrdd gwyn; efydd, arian, ac aur. 
· Rhoddodd yr athrawes yr opsiwn i’r disgyblion i ddewis pa dasg hoffan nhw gyflawni.
· Rhoddodd yr athrawes amser penodol iddynt gyflawni’r dasg.
· Aeth yr athrawes o gwmpas yn rhoi cymorth i’r disgyblion gan scaffaldi trwy ofyn cwestiynau a dangos iddynt sut i gyflawni rhai o’r cwesitynau.
· Dywedodd bachgen bod y dasg efydd yn hawdd ond wedyn gofynnodd am gymorth i gwblhau’r cwestiwn cyntaf ar y dasg arian. 
· Roedd pawb ar dasg.

	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?
· Y math o wahaniaethu – defnyddiodd yr athrawes yma gwahaniaethu gan dasg a chymorth. 
· Edrych mewn i fathau gwahanol o wahaniaethu er mwyn darganfod y math mwyaf effeithiol.
· Rhoi’r dewis i’r disgyblion o ba dasg hoffan nhw gwblhau: osgoi teimlo’n swil os yw’r athrawes yn rhoi tasgau allu is neu uwch iddynt.

	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

· Doedd dim problemau ymddygiad 
· Roedd pawb yn cyflawni’r dasg 
· Roedd y disgyblion eisiau ateb cwestiynau 
· Roedd y disgyblion yn gofyn am gymorth yn aml
· Roedd sgwrsio yn ystod y tasgau ond roedd mwyafrif ohonynt am y gwaith 
· Dosbarth eithaf bach- dim ond 17 disgybl 
· Cyfarwyddiadau clir: roedd y disgyblion yn ateb cwestiynau’r athrawes yn gywir 
· Amgylchedd cyfforddus a chadarnhaol
· Un disgybl yn gwneud sylwadau gwirion
· Addysgu uniongyrchol 
· Dysgu ar y cyd 

Mary raised her hand and
asked to sharpen her penci.

Itis the way she is supposed
to ask the teacherif she can
do so.

It means Mary is conforming
to the rule thatin this class
children are not allowed to
decide for themselves when
to sharpen their pencils.

Itis an example of the limits to
'student autonomy, initiative
and responsibility that exit in
'schools.

Position: I think students
should be more responsible

for their behaviour in shcool.





